Sel pühapäeval toimusid TTÜ Spordihoones Eesti Üliõpilasmeistrivõistlused 2006. TTÜ SK alustas turniiri hästi. Kõigepealt võideti Ketsid meeskonda 4:1 ja seejärel KSK meeskonda 7:0. Seejärel tuli poolfinaalis vastaseks Audentese meeskond, kes koosnes enamasti  soome üliõpilastest. Kuna mäng jäi viiki, siis tuli kasutusele võtta karistusvisked. Kuigi TTÜ SK on sel aastal kaotanud 3 karistusvisete seeriat, siis seekord suudeti võita. Täpsed olid Rene Bernard ja Risto Lall.  Finaalis oldi vastamisi Tartu Ülikooliga ning vastu tuli võtta 0:3 kaotus.  TTÜ eest võistlesid: Mikko Iiskonmäki, Risto Lall, Rene Bernard, Armen Kasparov, Marat Kasparov, Erki Vään, Raivo Lõkk, Erlin Rand, Kert Haavistu, Richard Eesmaa, Endrika Arumägi ja Robert Tarenõmm.    Turniiri parimaks mängijaks valiti Rene Bernard.